ऐसा प्लान बनाएं कि धार्मिक भावनाएं आहत हों: वनमंत्री
कोटा| गरड़ियामहादेव मंदिर पर दर्शनार्थियों से वन विभाग द्वारा की जा रही टिकट वसूली के मामले का समाधान करने के लिए वनमंत्री गजेंद्र सिंह खींवसर ने सीसीएफ पीके उपाध्याय डीसीएफ आरएस यादव से कार्य योजना मांगी हैं। जो होली के बाद देनी है। जयपुर में मीटिंग के दौरान विधायक संदीप शर्मा की मांग पर मंत्री ने सीसीएफ डीसीएफ को निर्देशित किया कि वह ऐसा प्लान बनाए, जिससे मुकंदरा के वन्यजीवों का संरक्षण बना रहे और गरड़िया महादेव में आस्था रखने वाले शिव भक्तों की धार्मिक भावना आहत नहीं हो। मीटिंग में विधायक संदीप शर्मा ने रणथंभौर गणेश मंदिर की तर्ज पर गरड़िया महादेव में दर्शनार्थियों के निशुल्क जाने के नियम को लागू करने के लिए कहा। साथ ही गरड़िया महादेव मंदिर के लिए रास्ता मांगा। इस पर वन अधिकारियों ने कहा कि यह कोर एरिया है, यहां अलग से रास्ता देना मुश्किल है। विधायक ने बताया कि मीटिंग में गरड़िया महादेव वनक्षेत्र में जाने वाले लोगों के लिए सुविधाएं बढ़ाने पर चर्चा हुई।
hin_Deva hin_Deva